اطریش-لی صنعتکار ویکتوریا کولن تورکیه‌نین تاریخی زنگین‌لیک‌لرینی ایشیقلاندیردی.
صنعتکارین تورکیه‌نین تاریخی اثرلرینی فرق‌لی ایشیقلاندیرما تکنیک لری ایله عکس ائتدیردیگی "که‌سیشن حقیقت‌لر تورکیه" باش‌لیق‌لی سرگیسی اطریش-ین پایتاختی وین-ده آچیلدی.
تاریخی آبیده لری ایشیقلاندیرماسی ایله تانینان کولن-ین اثرلری وین یونوس امره انستیتوتوندا نوماییش اولونور.
آچیلیشدا چیخیش ائدن وین یونوس امره انستیتوتونون مودیری عایشه یورولماز تورکیه‌نین دونیا میقیاسیندا مشهور اولان مدنیت خزینه‌لری‌نین ویکتورا کولن-ین فرق‌لی بیر یاناشماسی ایله وین-ده سرگیلندیگی اوچون چوخ شاد اولدوغونو دیله گتیری.
اینجه صنعت تاریخچی‌سی لوکاس گرمانن نوماییش اولونان تاریخی اثرلرین آنادولونون چوخ مدنیت‌لی قورولوشونون ایشاره‌سی اولدوغونو سؤیله‌دی.
بو اثرلرین اینسان‌لیق تاریخینه ده ایشیق توتدوغونو وورغولایان گرمانن: "مسئلن، دونیانین ان قدیم و عینی زاماندا، ان بؤیوک کولت ساحه‌لرین‌دن بیری اولان گؤبکلی تپه تاخیلین یئتیشدیریلمه‌سی‌نین باشلانغیج یئری اولا‌راق قبول ائدیلیر. بونونلا بیرلیکده، گؤبکلی تپه اینسان‌لارین کؤچری حیات طرزین‌دن اوتوراق حیات طرزینه کئچیدی‌نین گؤستریجی‌سی‌دیر" دئدی.
تورکیه‌نین وین سفیرلیگی‌نین مستشاری سمرا رانا گؤکمن، اطریش ایستانبول مدنیت اوفیسی‌نین مودیری رومانا کؤنیگسبرونن و باشقا دعوت‌لی‌لر چیخیش‌لاردان سونرا اثرلره باخدی‌لار.
ویکتوریا کولن-ین "که‌سیشن حقیقت‌لر تورکیه" لاییحه‌سی سرگییه گلن‌لره فرق‌لی مکان گؤروشو تقدیم ائدیر. افس، گؤبکلی تپه، کاپادوکیا کیمی تاریخی مکان‌لارین نوماییش اولوندوغو سرگی ژوئن آیی‌نین 30-ا قدر آچیق اولا‌جاق.
